CELEX: 62008CN0484
Language: fi
Date: 2008-11-10 00:00:00
Title: Asia C-484/08: Ennakkoratkaisupyyntö, jonka Tribunal Supremo (Espanja) on esittänyt 10.11.2008 — Caja de Ahorros y Monte de Piedad de Madrid v. Asociación de Usuarios de Servicios Bancarios (Ausbanc)

24.1.2009   
            
            
               FI
            
            
               Euroopan unionin virallinen lehti
            
            
               C 19/16
            
         Ennakkoratkaisupyyntö, jonka Tribunal Supremo (Espanja) on esittänyt 10.11.2008 — Caja de Ahorros y Monte de Piedad de Madrid v. Asociación de Usuarios de Servicios Bancarios (Ausbanc)
   (Asia C-484/08)
   (2009/C 19/28)
   Oikeudenkäyntikieli: espanja
   Ennakkoratkaisua pyytänyt tuomioistuin
   Tribunal Supremo
   Pääasian asianosaiset
   
      Kantaja: Caja de Ahorros y Monte de Piedad de Madrid
   
      Vastaaja: Asociación de Usuarios de Servicios Bancarios (Ausbanc)
   Ennakkoratkaisukysymykset
   
               1)
            
            
               Onko kuluttajasopimusten kohtuuttomista ehdoista 5.4.1993 annetun direktiivin 93/13/ETY (1) 8 artikla ymmärrettävä siten, että jäsenvaltio voi säätää kuluttajien hyväksi lainsäädännössään sellaisten sopimusehtojen kohtuuttomuuden arvioinnista, jotka on direktiivin 4 artiklan 2 kohdassa jätetty tämän arvioinnin ulkopuolelle?
            
         
               2)
            
            
               Onko 5.4.1993 annetun direktiivin 93/13/ETY 4 artiklan 2 kohta direktiivin 8 artiklan kannalta tarkasteltuna tämän johdosta esteenä sille, että jäsenvaltio säätää lainsäädännössään kuluttajien hyväksi sellaisten sopimusehtojen kohtuuttomuuden arvioinnista, jotka koskevat ”sopimuksen pääkohteen määrittelyä” tai ”hinnan tai korvauksen riittävyyttä ja vastineena toimitettavia palveluja ja tavaroita”, vaikka ehdot on laadittu selkeästi ja ymmärrettävästi?
            
         
               3)
            
            
               Onko edellä mainitun direktiivin 8 artiklan ja 4 artiklan 2 kohdan tulkinta, joka sallii jäsenvaltion säätävän kuluttajien kanssa tehtyjen sopimusten sellaisten ehtojen, jotka on laadittu selkeästi ja ymmärrettävästi ja joissa määritellään sopimuksen pääkohde tai hinnan tai korvauksen riittävyys ja vastineena toimitettavat palvelut ja tavarat, kohtuuttomuuden arvioinnista, Euroopan yhteisön perustamissopimuksen 2 artiklan, 3 artiklan 1 kohdan g alakohdan ja 4 artiklan 1 kohdan mukainen?
            
         
      (1)  EYVL L 95, s. 29.